Keskuskoulun sisäilmatyöryhmän esityslista

**Aika:** torstaina 14.3.2024 klo 15

**Paikka:** Teams
**Läsnä:**
Laila Mäkelä, puheenjohtaja, toimialajohtaja sivistyspalvelut

Tiina Torkkeli-Pitkäranta, sihteeri, vs. työsuojelupäällikkö (sisäilma)

Jussi Tanhuanpää, työsuojeluvaltuutettu

Sari Valtonen, rehtori

Emmi Takku Kouluterveydenhoitaja

~~Ville Kivimäki, rakennuttajapäällikkö~~

Jani Pyykkö, kiinteistömestari

Timo Hietanen, LVI-insinööri

Anne Demasör, isännöitsijä

~~Janne Martti pj vanhempainyhdistys~~

Kaisa Manner, rakennuttajapäällikkö

Maarit Heikkilä rahastonhoitaja vanhempainyhdistys

1. Todetaan läsnäolijat

 Todettiin läsnäolijat.

2. Edellisen kokouksen muistiossa todettujen asioiden tilanne

**Pajan tilanne 25.1.2024**:

tiivistetty vanhoja ilmastointikanavia (veto), tehty lämpökamerakuvauksia.

**Käyttäjiltä**: Teknisen työn luokissa oppilaat ja opettaja valittelevat päänsärkyä ja silmäoireita. Ilmanvaihtokoneen poistoilmakoje oli liki kaksi päivää vikatilassa. Nyt kone resetoitu ja toimii toistaiseksi. Lisäksi viemäreistä tulvahtelee aika ajoin melkoisen vekkulia löyhkää. => Jani tarkastaa lattiakaivot ja tekee tarvittaessa toimenpiteitä.

 **Pajan tilanne 14.3.2024:**

Lattiakaivoihin on lisätty nesteitä, olivat kuivia. Kiinteistölle ei ole tullut ilmoituksia hajusta. Muutoin tulee rehtorille tasaisesti palautetta tunkkaisesta sisäilmasta.

**Ruokalaan tuli vettä katosta 22.1.2024**

Poistoputket jäätyivät, vettä pumpattiin katolta, viemärissä oli kaikenlaisia esineitä, vesivahinko korjattiin. Onko tarkoitus tutkia välikaton kosteutta, henk.kunnalla on ollut joskus oireilua? => Jani kartoittaa

**Ruokalan tilanne 14.3.2024:**

Tarkempaa kartoitusta ei tehdä välikatolla, koska kattokaivojen tukkeutuminen ei liity välikattoon ja vuoto on korjattu.

3. Isännöitsijä kertoo ajankohtaisista asioista

-Sisäilmakoontiraportti tammi- ja helmikuu ovat liitteinä. Tammi- ja helmikuun raporteissa on ilmennyt luokissa VT2 ja VT3 korkeat TVOC- ja CO2-pitoisuudet eli indikoivat kemiallista päästölähdettä (muovimatot, liimat, kosmetiikka, siivouskemikaalit, hajusteet, lateksimaalit ym.) ja puutteellista ilmanvaihtoa. Nämä luokat eivät eroa volyymiltään, käytöltään, valitusten osalta tai materiaaleiltaan muista luokista eikä ole valitettu hajuista. Aiemmilta mittausjaksoilta ei ole vastaavaa tilannetta. Keskusteltiin käyttäjien osuudesta TVOC-pitoisuuksiin, mm. sähkötupakan vaikutus. Jatkotoimenpiteenä tulisi tehdä tarkempi VOC-tutkimus, jossa analysoidaan yksittäisiä VOC-yhdisteitä.

4. Muut ajankohtaiset asiat

-Uuden koulun aikatauluarvioita

 -alueen käyttäjille ja toimijoille järjestetään tiedotustilaisuus maaliskuun lopulla

 -rakennustyöt maastossa alkavat maalis-huhtikuussa

 -valmistumisaikataulu: rakennus 12/2026, vihertyöt 6/2027

5. Käyttäjien tilannekuva Sari Valtonen, Emmi Takku ja vanhempainyhdistyksen edustajat

Sari: Jouduttu siirtämään opiskelija oireilun takia ja pajan tilanne huolestuttava.

Emmi: Yksi 8- ja yksi 9-luokkalainen ovat oireilleet.

Maarit: Vanhempainyhdistyksen kokouksessa nousi esille, onko alakoulun ja 7-luokkalaisten huoltajia sekä uusia työntekijöitä informoitu koulun sisäilmasta.

Sari: Tuleville seitsemäsluokkalaisille järjestetään oppilas-huoltajailta toukokuussa. Sitä ennen koululta ei sisäilma-asioista erillistä tiedotetta ole lähtenyt, vaan asiat ovat nähtävillä kaupungin nettivisuilla. Uudet työntekijät tutustutetaan haastatteluvaiheessa tiloihin ja kerrotaan koulun sisäilmatilanteesta.

6. Kokouksen päättäminen ja seuraavan kokouksen ajankohta

Keskusteltiin, onko tarpeen jatkaa koulun sisäilmatyöryhmän säännöllisiä kokouksia. Koska osa toivoi, että kokoontumisia ei lopeteta, päätettiin kokoontua kerran, jonka jälkeen ryhmä ei kokoonnu, vaan asiat käsitellään jatkossa työsuojelutoimikunnan kokouksissa. Työsuojelutoimikunta lähettää etukäteen esityslistan, johon koulu voi kommentoida ja tiedote ja raportit laitetaan samaan paikkaan kuin on laitettu työryhmän muistiot ennenkin kaupungin nettisivuille. Wpro:n (Sisäilma-asiat) ja huoltokirjan kautta muut ongelmat ohjautuvat oikeille henkilöille. Tarvittaessa voidaan koota ryhmä uudelleen.

Seuraava kokous pidetään 21.5.2024 klo 15 teamsissa.

Pj päätti kokouksen klo 16.17.

Liitteet: Sisäilmakoontiraportit tammikuu24 ja helmikuu24